  Майя Бывальцева 29-тӥ оштолэзе Удмуртиын улӥсьёс Быдӟым Атыкай ожлэн историезлы сӥзем «Вормон диктант» гожтӥзы. 260-лэсь трос площадкаос пӧлысь одӥгез Кун Кенешлэн юртаз интыяськиз, отчы 100 пала лыктӥз. Со сярысь парламентлэн пресс-службаез ивортӥз. Кунмылэн историяз тужгес секыт ожмаськон сярысь тодонлыксэс эскерыны Кун Кенешысь депутатъёс, Удмуртилэсь быръем Кун Думаысь депутатъёс но сенаторъёс, парламентлэн аппаратаз ужасьёс, кар думаослэн но ёрос кенешъёслэн тӧрооссы, егитъёслэн парламентсылэн ёзчиоссы лыктӥзы. Таяз арын ми Быдӟым Вормонлы 76 ар тырмонэз пусйиськом. Удмуртиын котькуд ньылетӥез улӥсь Шаермес пыӵалэн утиз, котькуд кыкетӥез ож бусыысь ӧз берты. Асьмелэн атайёсмы, анайёсмы, песянайёсмы но песятайёсмы музъем вылын тупаса улон понна улонзэс но тазалыксэс сётӥзы. Ми сое ялан тодамы возьыны, ож сярысь зэмлыкез утьыны, Быдӟым Вормонлэсь историзэ пельысь пеле вераны кулэ Владимир Невоструев, Удмуртиысь Кун Кенешлэн тӧроезСолэн кылъёсызъя, «Вормон диктант» ужрадэ пыриськон возьматэ, асьмеос Быдӟым Атыкай ожлэсь, Вормонлэсь историзэ тодӥськом, ум вунэтӥське шуыса. Оглом Удмуртиын ужрадэ 13 сюрслэсь трос адями пыриськиз, ваньзы сертификат басьтӥзы. 2020-тӥ арын «Вормон диктантэз» 189 интыын гожтӥзы, сизьым адями вормисе потӥз. «Вормон диктант» огъяросси ужрад куинетӥзэ ортчиз ни. Пыриськисьёс 25 юанлы валэктон сёто. Со пӧлысь 20 юанъёс Быдӟым Атыкай ожлэн историез сярысь, витез – улосвыл тематикая. Акциез «Огъя Россия», Россиысь истори огазеяськон, Россиысь ожгар историяя огазеяськон но «Волонтёры Победы» движение Тодэ вайытом, Вормон нуналлы Удмуртиын Парад, ожгар техникаез возьматон, салют ортчытозы.  Тегъёс: Мерлык Ижкар ВладимирНевоструев Удмуртия история КунКенеш БыдӟымАтыкайож  